OMSZ: 2017. október 20. 10:00
Budapesten az EU Duna Stratégiájának 6. Éves Fóruma
Október 18-án és 19-én tartották Budapesten az EU Duna Stratégiájának 6. Éves Fórumát, amelynek keretében bemutatkoztak a Duna Transznacionális Program projektjei, többek közt a DriDanube projekt is, amelyben az OMSZ partnerként vesz részt.
OMSZ: 2017. október 19. 17:00
Nemzetközi konferencia a korlátos tartományú modellekről
Október 2. és 5. között rendezték meg az angliai Readingben található Középtávú Időjárás Előrejelzések Európai Központjában (ECMWF) a EWGLAM/SRNWP találkozót, amely a korlátos tartományú időjárás-előrejelző modelleket fejlesztő szakemberek évenkénti összejövetele.
OMSZ: 2017. október 18. 09:59
III. MET-ÉSZ találkozó
Mint minden ősz, az idei is a MET-ÉSZ találkozó ideje. Immár harmadik alkalommal, 2017. november 11-én szeretettel várunk minden kedves jelenlegi és leendő MET-ÉSZ észlelelőt az Országos Meteorológiai Szolgálat Marczell György Főobszervatóriumába szervezendő szakmai-baráti találkozónkra!
OMSZ: 2017. október 17. 14:05
Hajnali melegrekord a fővárosban (X. 17.)
Az év ezen időszakához képest meleg levegő alakítja időjárásunkat. Az éjszakai órákban az ország alacsonyan fekvő területein volt jelentősebb a lehűlés. Ugyanakkor a nagyobb városainkban és hegyvidéki tájaink magasabb részein több helyen maradt 10 fok felett a hőmérséklet. A legmelegebbet Budapest János-hegyen mértük, ott hajnalban 15,2 fok lett a minimum hőmérséklet, amely új fővárosi rekord. A korábbi rekord 14,5 fok volt, ezt 1953-ban regisztráltuk Kamaraerdő állomásunkon.
OMSZ: 2017. október 13. 12:04
A lakosságot érő UV besugárzás alakulása hazánkban 2017 nyarán
Az OMSZ majdnem két és fél évtizedre visszatekintő UV sugárzási mérési adatsora alapján megállapítható, hogy 2017 nyara a legerősebb UV sugárzású időszakok közé tartozik. Idén a nyári ózonhiány kiemelkedően nagy volt, amita gyakoribb nyári mediterrán beáramlás, vagy klímánk „mediterránosodása” okozott, ami szükségszerűen gyakoribb és sok esetben jelentősebb nyári ózonhiányt és erős UV sugárzást eredményezett.
OMSZ: 2017. szeptember 19. 11:37
Megjelent az IDŐJÁRÁS folyóirat legújabb száma (VOL. 121 * NO. 3)
Az OMSZ Kiadványok, IDŐJÁRÁS folyóirat oldalon megtalálható az Országos Meteorológiai Szolgálat negyedévenként megjelenő, angol nyelvű folyóiratának legújabb száma (121. évfolyam 3. szám). Elolvashatók a cikkek bevezető összefoglalói (Abstract), illetve letölthetők az egyes cikkek is.
OMSZ: 2017. augusztus 31. 15:06
Elhunyt Gerhátné dr. Kerényi Judit meteorológus
Fájó szívvel adjuk hírül, hogy Gerhátné dr. Kerényi Judit munkatársunk 2017. augusztus 27-én, vasárnap hajnalban – gyors lefolyású, súlyos betegségben – elhunyt. Műholdmeteorológiában elért eredményei, kidolgozott módszerei, publikációi még sokáig segíteni fogják az Országos Meteorológiai Szolgálat munkáját. Emlékét szeretettel őrizzük.
OMSZ: 2017. augusztus 28. 10:00
Kérdőív turisztikai, klimatológiai kutatásokhoz
Az Országos Meteorológiai Szolgálatnál folyó turisztikai klimatológiai kutatásokhoz, illetve egy ehhez szorosan kapcsolódó diplomamunka elkészítéséhez kérünk a segítséget. A kérdőív a turisták időjárás-preferenciáival foglalkozik, melynek során arra keressük a választ, hogy egy adott térség éghajlata, illetve időjárása milyen módon befolyásolja a különböző turizmus típusokat, mik azok a meteorológiai küszöbértékek, melyek felett vagy alatt az egyes tevékenységek gyakorlása lehetetlenné, vagy erősen korlátozottá válik. A kérdőív kitöltése 20-25 percet vesz igénybe.